সব শেষে আছে আবহাওয়ার কথা, প্রতিদিনের ঘটনা বিবরণেই যা থাকে। এরও পরে বি. দ্র. দিয়ে পর পর পাঁচটি ঘটনার উল্লেখ দেখছি। “১. ইউএন ফোর্সের আগমনে চীন-কোরিয়ার ব্যাপারে বিপরীত অবস্থান নিয়েছে। ২. তেলখনি জাতীয়করণ করার ফলে তেহরানে অস্থিরতা বিরাজ করছে। ৩. ধান ও চালের দাম বাড়ার প্রবণতা শুরু হয়েছে। চাল ২৪/-, ধান ২২/- প্রতি মণ। ৪. [...] মেডিকেল ছাত্রদের ধর্মঘট শেষ হয়েছে। ৫. গত এপ্রিল থেকে প্রাথমিক স্কুল শিক্ষকদের ধর্মঘট চলছে।” বুঝতে অসুবিধা নেই যে তার আগ্রহের পরিধি অত্যন্ত বিস্তৃত, দেখতে পাই কেমন যতেœর সঙ্গে তিনি সমসাময়িক স্থানীয়, জাতীয় ও আন্তর্জাতিক ঘটনাগুলো পর্যবেক্ষণ করছেন।